b'\n_START_ARTICLE_\nJ\xc3\xbcri Kamenik\n_START_PARAGRAPH_\nJ\xc3\xbcri Kamenik (s\xc3\xbcndinud 25. augustil 1988 Tallinnas) on eesti atmosf\xc3\xa4\xc3\xa4riteadlane._NEWLINE_Ta on kirjutanud raamatu "Eesti pilveatlas". 2020. aastal on ilmumas kirjastus Argoga koost\xc3\xb6\xc3\xb6s "Sinas\xc3\xb5prus pilvedega". Sellele sekundeerib Sven-Erik Enno raamat "V\xc3\xa4lk ja pauk".\n_START_SECTION_\nHaridus- ja eluk\xc3\xa4ik\n_START_PARAGRAPH_\nKamenik l\xc3\xb5petas 2008. aastal Tallinna Mustam\xc3\xa4e G\xc3\xbcmnaasiumi ja 2013. aastal Tartu \xc3\x9clikooli loodus- ja tehnoloogiateaduskonna geograafia erialal, kaitstes bakalaureuset\xc3\xb6\xc3\xb6 teemal "\xc3\x84ikesesademete ajalis-ruumiline jaotus ja pikaajaline muutlikkus Eestis perioodil 1950\xe2\x80\x932005". 2015. aastal sai ta samast loodusteaduse magistri (loodusgeograafia ja maastiku\xc3\xb6koloogia) kraadi._NEWLINE_Alates 2015. aastast on ta Tartu \xc3\x9clikooli loodus- ja tehnoloogiateaduskonna doktorant. Doktorit\xc3\xb6\xc3\xb6 teema: "\xc3\x84\xc3\xa4rmuslike ilman\xc3\xa4htuste klimatoloogia Eestis ning selle v\xc3\xb5imalikud tendentsid kliima muutudes" (juhendajad Piia Post ja Jaak Jaagus; pikendatud)._NEWLINE_Kamenik t\xc3\xb6\xc3\xb6tab alates 2009. aastast ilm.ee-s, kus on meteoroloogia ja loodusn\xc3\xa4htuste populariseerija, alates 2017. a s\xc3\xbcgisest ka s\xc3\xbcnoptik._NEWLINE_Asus 2018. aasta jaanuarist asus t\xc3\xb6\xc3\xb6le M-Spordis (Fordi) s\xc3\xbcnoptikuna. Viimase asjaolu survel asutas 31. jaanuaril 2018 ettev\xc3\xb5tte Ilmainstituut O\xc3\x9c, mis pakub eras\xc3\xbcnoptiku teenuseid, ekspertanal\xc3\xbc\xc3\xbcse, seminare, loenguid ja kursusi nii ettev\xc3\xb5tetele kui eraisikutele, heategevuslikult, aga arendab ka erialast keelekasutust ehk ettev\xc3\xb5tte all on loodud ilmaterminikomisjon.'